CELEX: 32017D1870
Language: bg
Date: 2017-10-16 00:00:00
Title: Решение за изпълнение (ЕС) 2017/1870 на Комисията от 16 октомври 2017 година за публикуването на референтния номер на европейския стандарт за електронното фактуриране и на списъка на синтаксиси в съответствие с Директива 2014/55/ЕС на Европейския парламент и на Съвета (Текст от значение за ЕИП. )

17.10.2017   
            
            
               BG
            
            
               Официален вестник на Европейския съюз
            
            
               L 266/19
            
         РЕШЕНИЕ ЗА ИЗПЪЛНЕНИЕ (ЕС) 2017/1870 НА КОМИСИЯТА
   от 16 октомври 2017 година
   за публикуването на референтния номер на европейския стандарт за електронното фактуриране и на списъка на синтаксиси в съответствие с Директива 2014/55/ЕС на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2014/55/ЕС на Европейския парламент и на Съвета от 16 април 2014 г. относно електронното фактуриране при обществените поръчки (1), и по-специално член 3, параграф 2 и член 11, параграф 2, трета алинея от нея,
   като има предвид, че:
   
               (1)
            
            
               С Директива 2014/55/ЕС се цели насърчаване на използването на електронното фактуриране при обществените поръчки, като се гарантира семантичната оперативна съвместимост и се подобрява правната сигурност. Ползите от електронното фактуриране са най-големи, когато създаването, изпращането, предаването, получаването и обработването на фактурата могат да бъдат напълно автоматизирани. Използването на общ европейски стандарт за електронното фактуриране и определянето на ограничен списък на синтаксиси представляват гаранция, че тези ползи ще бъдат постигнати в контекста на вътрешния пазар.
            
         
               (2)
            
            
               Съгласно член 3 от Директива 2014/55/ЕС, въз основа на искане за стандартизация от 10 декември 2014 г. (C(2014) 7912 final (2)) Комисията поиска от европейските организации по стандартизация да разработят европейски стандарт за електронното фактуриране и свързаните с него документи, сред които основният е списъкът на синтаксиси.
            
         
               (3)
            
            
               На 28 юни 2017 г. Европейският комитет за стандартизация (CEN) издаде европейски стандарт EN 16931-1:2017, Електронното фактуриране — Част 1: Семантичен модел на данни на основните елементи на електронната фактура и списък на синтаксиси CEN/TS 16931-2: 2017, Електронното фактуриране — Част 2: Списък на синтаксиси, съответстващи на този в EN 16931-1, съгласно системата за класификация на CEN.
            
         
               (4)
            
            
               Свързаните документи, разработени от CEN, чиято цел е да се подкрепи прилагането на европейския стандарт за електронното фактуриране, са достъпни на уебсайта на CEN.
            
         
               (5)
            
            
               Съгласно член 3, параграф 1, пета алинея от Директива 2014/55/ЕС Комисията изпробва европейския стандарт за електронното фактуриране по отношение на практическото му приложение за крайния потребител. Резултатите показаха, че европейският стандарт EN 16931-1:2017 е подходящ за целта и отговаря на критериите, изброени в член 3, параграф 1, втора алинея от Директива 2014/55/ЕС, и по-специално критериите за практичност, удобство за ползване и евентуални разходи за въвеждане. Докладът относно резултатите от това проучване беше представен на Европейския парламент и на Съвета на 11 октомври 2017 г.
            
         
               (6)
            
            
               С цел да се гарантира, че електронните фактури се получават и обработват в съответствие с европейския стандарт за електронното фактуриране, както и със съответния синтаксис в най-кратък срок, настоящото решение следва да влезе в сила на първия ден след деня на публикуването му в Официален вестник на Европейския съюз.
            
         
               (7)
            
            
               Поради това референтният номер на стандарта EN 16931-1:2017, Електронното фактуриране — Част 1: Семантичен модел на данни на основните елементи на електронната фактура и списъкът на синтаксиси CEN/TS 16931-2: 2017, Електронното фактуриране — Част 2 следва да бъдат публикувани в Официален вестник на Европейския съюз,
            
         ПРИЕ НАСТОЯЩОТО РЕШЕНИЕ:
   Член 1
   Референтният номер на Европейския стандарт за електронното фактуриране EN 16931-1:2017, Електронното фактуриране — Част 1: Семантичен модел на данни на основните елементи на електронната фактура и списъкът на синтаксиси, с референтен номер CEN/TS 16931-2: 2017, Електронното фактуриране — Част 2: Списък на синтаксиси, съответстващи на този в EN 16931-1, както е посочено в приложението към настоящото решение, се публикуват.
   Член 2
   18 април 2019 г. е крайният срок за въвеждане на мерките, посочени в член 11, параграф 2, първа алинея от Директива 2014/55/ЕС.
   Член 3
   Настоящото решение влиза в сила на първия ден след деня на публикуването му в Официален вестник на Европейския съюз.
   
      Съставено в Брюксел на 16 октомври 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 133, 6.5.2014 г., стр. 1.
   
      (2)  Решение за изпълнение C(2014) 7912 final на Комисията от 10 декември 2014 г. относно искане за стандартизация до европейските организации за стандартизация по отношение на европейски стандарт за електронното фактуриране и набор от помощни стандартизационни документи в съответствие с Регламент (ЕС) № 1025/2012 на Европейския парламент и на Съвета (M/528).
   
      ПРИЛОЖЕНИЕ
      
         СПИСЪК НА СИНТАКСИСИ
      
      Списъкът на синтаксиси, посочен в член 3, параграф 2 от Директива 2014/55/ЕС, се предоставя от CEN в точка 7 от CEN/TS 16931-2: 2017, публикуван на 28 юни 2017 г.
      Двата синтаксиса са следните:
      
                  1.
               
               
                  UN/CEFACT Cross Industry Invoice, XML съобщение, както е посочено в XML Schemas 16B (SCRDM — CII) (1).
               
            
                  2.
               
               
                  UBL съобщения за фактури и кредитни известия, както е определено в стандарта ISO/IEC 19845:2015 (2).
               
            
         (1)  Тези документи са предоставени на разположение от ИКЕ на ООН (Икономическата комисия за Европа на Организацията на обединените нации) на следната уебстраница: http://www.unece.org/cefact/xml_schemas/index
      
         (2)  Тези документи са предоставени на разположение от Oasis UBL (Universal Business Language) на следната уебстраница: http://docs.oasis-open.org/ubl/cs1-UBL-2.1/UBL-2.1.pdf